不過另一種關於發行新臺幣原因嘅版本，指出係因為臺灣日治時期結束初期，由於國共內戰嘅緣故，國民黨政府將臺灣嘅民生物資，例如糖、米之類大量運送到中國大陸以供應戰爭所需物資，造成臺灣內部民生物資銳減、嚴重短缺，令臺灣嘅米價甚至比上海當地嘅米價重高（當時臺灣種米而上海唔種）造成臺灣嚴重通貨膨漲，一日三市，幣值急速貶值，就算有錢亦可能買唔起米。